Aquesta edició del Butlletí d'Innovació us arriba en les circumstàncies excepcionals que ha provocat la COVID-19.
El confinament de la població davant el nivell de transmissibilitat del virus, la restricció de les activitats que hom permet, reduïdes a les essencials, o la necessitat d'incorporar el teletreball massivament com a resposta d'adaptació per tal mantenir l'activitat i la producció de valor són alguns dels elements que descriuen un escenari de crisi sense precedents.
Sovint, quan es tanca una porta (en aquest cas literalment) s'obre una finestra, i per això creiem necessari començar a fer una lectura de les oportunitats que aquesta crisi de ben segur ens aportarà.
En clau d'innovació, i des del punt de vista dels temes del Departament de Territori i Sostenibilitat, un dels principals reptes serà apostar per les polítiques que afavoreixin més la resiliència territorial, tenint en compte també la salut de les persones.
Hauran de ser polítiques capaces de generar factors territorials on es desenvolupin equilibradament els valors ambientals, econòmics i socials, i on la vulnerabilitat biològica es prioritzi també en la llista de les amenaces.
Us convidem que llegiu els quaranta articles d'aquest butlletí i que, aprofitant el temps de reflexió i d'essencialitat del moment actual, visiteu el nostre cercador RDITES, on podreu trobar moltes idees, elements i projectes que poden ser útils per redissenyar, repensar i reinventar la nostra activitat davant dels nous reptes que ens venen.
Els efectes del confinament a causa de la pandèmia de la COVID-19 han incidit positivament en la qualitat de l'aire.
L'estat de conservació d'hàbitats i espècies es deteriora de manera generalitzada, segons els informes de seguiment de les directives europees de protecció de la natura.
La celebració de la 2a Assemblea Urbana de Catalunya, el 17 de febrer de 2020, ha significat l'inici de l'elaboració del document de l'Agenda Urbana de Catalunya.
La Secretaria d'Infraestructures i Mobilitat, l'Observatori del Paisatge i la Direcció General de Turisme del Departament d'Empresa i Coneixement col·laboren per posar en valor les carreteres d'interès paisatgístic de Catalunya.
El document Carreteres, paisatge i turisme és el primer pas en aquesta direcció, que continuarà amb l'impuls d'una prova pilot d'intervenció en una carretera amb titularitat del DTES.
L'Agència de Residus de Catalunya ha presentat a Poznan (Polònia) els resultats del primer any del Pla d'acció per a la prevenció del malbaratament alimentari a Catalunya (2019-2020), integrat per 145 projectes i amb 57 organitzacions implicades.
El Pla es va iniciar al gener de 2019 i es perllongarà fins al desembre de 2020.
Arribats a la meitat del termini, s'ha fet una avaluació del seu grau d'implantació, i les xifres han estat positives.
Una segona jornada arrel de l'informe IPBES sobre l'estat crític de la biodiversitat a escala global se centra en l'esfera econòmica i posa de relleu la urgència d'un canvi de paradigma i la necessitat d'un model econòmic postcapitalista centrat en el benestar humà.
El DTES ha considerat convenient ordenar aquests tipus d'instal·lacions de manera que tingui en compte la demanda dels campistes i alhora garanteixi una ocupació del territori respectuosa amb el medi natural i proporcionada al seu entorn.
El Departament de Polítiques Digitals i Administració Pública i l'Agència de Residus de Catalunya van organitzar, el cap de setmana de l'1 de desembre passat, una hackató de 24 hores, que va tenir lloc a l'Espai Bital de l'Hospitalet de Llobregat.
El 28 de gener de 2020 l'Institut Cartogràfic i Geològic de Catalunya va finalitzar el recobriment territorial de la borrasca Gloria i tota la informació recollida és accessible en els tres visors habilitats per comprovar els danys ocasionats pel seu pas.
Comença el projecte europeu MPA Engage amb l'objectiu de monitoritzar els efectes del canvi climàtic i prevenir la pèrdua de biodiversitat en àrees marines protegides.
Hi participen el Parc natural del Cap de Creus i la zona Natura 2000 Litoral del Baix Empordà.
El 25 de novembre de 2019 va tenir lloc el lliurament del Premi Catalunya d'Ecodisseny 2019 al Pavelló Mies van der Rohe de Barcelona.
Es van donar a conèixer els guanyadors, així com les mencions que havia atorgat el Jurat als finalistes més destacats.
Les persones usuàries podran saber en quin punt exacte de la línia es troben els trens i el seu grau d'ocupació.
Es pot accedir a Geotren des del web https://geotren.fgc.cat o a través de l'aplicació per a mòbils d'FGC
La nova eina mostra gràficament l'impacte en el medi ambient dels desplaçaments amb vehicle privat i pretén conscienciar de la importància de moure's amb transport públic.
Els catàlegs de paisatge consultables al web de l'Observatori del Paisatge de Catalunya ja incorporen les bases cartogràfiques en format editable.
El Pla d'Acció de Mobilitat Escolar de Catalunya (PAMEC) s'emmarca dins del projecte europeu School Chance d'intercanvi de bones pràctiques de mobilitat autònoma dels escolars per tal de millorar les polítiques regionals i elaborar plans d'acció que lliguin amb l'estratègia d'Europa 2020.
Ports de la Generalitat, al llarg de l'any 2019, ha fet un conjunt d'iniciatives totes encaminades a baixar la petjada de CO 2 de la seva activitat, així com d'altres que serveixen per adaptar-se a la situació d'emergència climàtica.
El CREAF, que forma part del consorci del projecte, va ser l'organitzador de l'esdeveniment, que va tenir lloc entre els dies 25 i 27 de novembre a la Casa Convalescència de Barcelona, per aprofundir en els reptes que afronta la ciència ciutadana.
En dos articles publicats recentment a l' Environmental Research Letters i a Scientific Reports, sota el lideratge d'investigadors del Centre Tecnològic Forestal de Catalunya (CTFC) i amb la participació del CREAF, es demana que les noves polítiques s'orientin a millorar la conservació d'espècies amenaçades, ja que l'estat de la biodiversitat a Europa mostra poques millores tot i les estratègies de conservació que s'hi han anat implementant les darreres dècades.
L'Agència de Residus de Catalunya (ARC) va acollir, el passat 10 de desembre, la primera reunió del Comitè Estratègic Català (CEC) del projecte europeu SUBTRACT.
Aquesta reunió va servir per informar el Comité dels detalls del projecte i començar a treballar en una fase de diagnòstic de l'estat actual dels centres de reutilització.
El Green Link és un projecte col·laboratiu LIFE en què participen empreses privades, administracions públiques i centres de recerca, que té com a objectiu demostrar els beneficis ambientes i econòmics d'un mètode innovador per realitzar plantacions, que és un dels principals resultats del Projecte.
Aquesta exposició commemora el centenari de la que es va orga­nit­zar el 1919 pel Centre Excursionista de Catalunya (CEC).
L'arxiu implementa un nou sistema de cerca que consisteix en un mapa on es visualitzen algunes de les fotografies geolocalitzades.
Un treball d'investigació del CSIC i del CREAF destaca que les plantes silvestres són més fèrtils i resistents a les plagues que les varietats de cultius tradicionals gràcies al fet que segreguen exsudats (substàncies que alliberen les arrels), que les ajuden a captar més nutrients i a defensar-se dels bacteris i fongs patògens del sòl.
El projecte europeu ConnECT del Programa Interreg Poctefa, que ha donat ara el tret de sortida amb el seminari de llançament, té per objectiu suprimir l'efecte frontera en el transport públic per carretera a banda i banda dels Pirineus, a l'espai català transfronterer (ECT).
Presentem a continuació quatre actuacions d'edificació amb fusta, notables per la seva audàcia tècnica (Boston i Toronto) o per les dimensions que abasten (Copenhaguen, Pontardawe).
Totes elles fan un ús gairebé exclusiu de la fusta i demostren les qualitats constructives i ambientals d'aquest material.
Trobareu més actuacions amb la fusta com a material de construcció als butlletins núm. 27 i núm. 30.
Amb la característica comuna de contribuir a la mitigació dels impactes ambientals i climàtics de la producció de materials de construcció, presentem a continuació tres tecnologies diferents: la primera aplica les energies renovables per a l'assoliment de les temperatures necessàries per produir ciment; la segona permet reduir la quantitat de material necessària per aconseguir un formigó funcional però més lleuger; i la tercera recorre a bacteris per obtenir maons amb capacitat d'automultiplicació.
Amb dades de més de quatre-centes ciutats de prop de seixanta països, TomTom ha elaborat el seu novè Traffic Index, que classifica el nivell de congestió viària urbana i permet l'accés a les dades de cada ciutat concreta.
Amb aquesta informació, residents, conductors i gestors públics poden abordar els reptes lligats a la congestió de les ciutats i dissenyar actuacions que ajudin a combatre-la.
L'Agència Europea del Medi Ambient (EEA) va publicar el passat mes de febrer un informe acompanyat d'un conjunt de mapes que il·lustren les possibles conseqüències de la crisi climàtica a Europa en l'horitzó de la fi del segle xxi.
Aquestes eines cartogràfiques són un recull elaborat a partir de diversos materials de l'EEA, i ara ja es poden consultar fàcilment en un sol lloc.
Els sistemes ADAS utilitzats al projecte Autonomous Ready estan basats en tecnologia Mobileye, una companyia d'Intel, que compta amb visors basats en intel·ligència artificial que interpreten l'entorn (senyals de velocitat, presència de vianants, ciclistes i motoristes) per alertar el conductor de possibles col·lisions.
Al mateix temps, els dispositius estan dissenyats per recopilar informació dinàmica i estàtica de la ciutat.
Aquesta informació s'envia al núvol i s'analitza per identificar punts de risc, dissenyar millores en la infraestructura i garantir una mobilitat segura.
Un jove enginyer nord-americà ha ideat un sistema de baix cost que detecta els sons produïts per possibles activitats il·legals als boscos tropicals (tala, caça furtiva...) i n'avisa els serveis de vigilància, indicant-los a més la localització dels fets.
El Projecte Reverse Metallurgy (Valònia, Bèlgica) s'inscriu en els principis de l'economia circular.
Té com a objectius la valorització i el reciclatge de residus amb contingut metàl·lic, i la creació d'un pol d'excel·lència industrial, tecnològica i científica en aquest sector.
Una de les seves actuacions derivades, duta a terme per un consorci en què participen la Universitat de Lieja i diverses empreses privades, és la que us presentem tot seguit.
La curta vida útil de la majoria de bateries suposa un fre a la generalització de certs vehicles propulsats per electricitat, especialment quan les possibilitats de recàrrega o de substitució de la bateria són inexistents o costoses: és el cas, per exemple, dels satèl·lits, dels drons de gran altitud o de les cosmonaus, aparells que tot i requerir baixes potències per funcionar necessiten una font d'energia de vida llarga.
La Universitat de Bristol ha desenvolupat una tecnologia que podria satisfer les exigències d'aquesta mena de ginys.
L'àrea metropolitana de Reims ha creat una zona humida artificial per a la millora del tractament de les seves aigües de depuració i de les pluvials.
Es pretén d'aquesta manera incidir sobre la qualitat de les aigües d'un riu proper i crear un corredor biològic que afavoreixi la biodiversitat a la zona.
A partir d'aquest 2020 el Govern danès preveu començar a utilitzar de manera generalitzada a la xarxa nacional de carreteres un nou asfalt desenvolupat per la Universitat de Roskilde des de 2011.
Es tracta d'un material que presenta menys resistència al rodament, i per aquest motiu pot contribuir a reduir el nivell sonor del trànsit i el consum de combustible dels vehicles, i de retruc les emissions carbòniques.
Una modificació recent del Codi d'edificació de Nova York introdueix nous requeriments per tal que els edificis de la ciutat siguin més segurs per a les aus.
D'altra banda, a Toronto, l'autoritat municipal va publicar l'any 2007 unes directrius amb el mateix objectiu, que recentment han estat actualitzades i reformulades com a recull de bones pràctiques.
Una empresa de Nantes ha presentat un embalatge reutilitzable, connectat i sensoritzat per mirar de reduir les conseqüències ambientals del comerç electrònic, la logística de darrera milla i el lliurament a domicili.
Algunes companyies de distribució ja han començat a adoptar el nou producte.
Responsable durant molt de temps d'una quota important de la mobilitat suburbana amb vehicle particular, la multinacional sueca del moble reorienta ara la seva activitat cap al centre de les ciutats i l'ús de sistemes de distribució amb impacte ambiental baix, en un intent de minorar les conseqüències ambientals del seu èxit comercial.
En són exemple dos dels seus establiments, a Viena i París.
A la rodalia de Kobe (Japó) hi ha un barri que des d'octubre de 2018 s'autoabasteix d'energia.
Es tracta d'una actuació conjunta d'una filial de Panasonic, de la proveïdora elèctrica japonesa Eneres i del Govern de la prefectura de Hyogo.
En l'actualitat, gràcies a un sistema de microxarxa, més d'un centenar d'habitatges són autosuficients energèticament.
En el termini mitjà n'hi haurà més.
El mes de desembre de 2019 va tenir lloc a Vancouver (Canadà) el vol de prova d'un petit avió de funcionament totalment elèctric.
Sense tenir gaire capacitat de transport ni cobrir grans distàncies, sí que és si més no el primer avió elèctric per a ús comercial.
L'actuació, a més, no ha requerit construir una nova nau, sinó que se n'ha adaptat una de vella.
Està a punt d'acabar el cicle d'innovació interna Innovaires per millorar la qualitat del medi atmosfèric a través de les actuacions del Departament.
Us presentem els finalistes, la idea guanyadora serà seleccionada properament!